AIŠKINAMASIS RAŠTAS

Dėl sprendimo pirkti socialinį būstą Molėtų rajono savivaldybės nuosavybėn

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija (toliau – Administracija) 2019 m. lapkričio 19 d. paskelbė, kad skelbiamų derybų būdu perka savivaldybės socialinio būsto fondui plėsti 4 butus. Kandidatai buvo kviečiami pateikti atskirus pasiūlymus 4 pirkimo dalims. Pirmai pirkimo daliai Administracija gavo vieną pasiūlymą. Pasiūlymą dėl dviejų kambarių buto, esančio Molėtų r. sav., Molėtų m., Kauno g. 18-7, Socialinio būsto pirkimo komisija (toliau – komisija) pripažino ekonomiškai naudingu. Pasiūlymas atitinka Molėtų rajono savivaldybės socialinių būstų pirkimo skelbiamų derybų būdu sąlygas (Toliau – Pirkimo sąlygas), patvirtintas administracijos direktoriaus 2019 m. lapkričio 19 d. įsakymu Nr. B6-961 „Dėl Molėtų rajono savivaldybės socialinių būstų pirkimo komisijos sudarymo, jos darbo reglamento tvirtinimo ir Molėtų rajono savivaldybės socialinių būstų pirkimo sąlygų nustatymo“. Komisijos nariai butą apžiūrėjo, atliko techninį vertinimą ir nustatė, kad butas atitinka Molėtų rajono savivaldybės socialinių būstų pirkimo skelbiamų derybų būdu sąlygas. Buto pardavėja uždaroji akcinė bendrovė „Dauniškis ir KO“ buvo pakviesta dėl derybų. Pardavėja sutiko parduoti už 29400 Eur (2019 m. gruodžio 10 d. protokolas Nr. T24-24). Nepriklausomi turto vertintojai UAB „STIVVF“ butą įvertino 27400 Eur, o suderėta kaina yra 29400 Eur. Kadangi suderėta būsto įsigijimo kaina yra ne didesnė kaip 10 procentų, kaip reglamentuoja pirkimo sąlygų 55 punktas, pasiūlymas atitinka Pirkimo sąlygose nustatytus reikalavimus. Komisija (2020 m. sausio 10 d. protokolas Nr. T24-4) priėmė galutinį sprendimą dėl derybas laimėjusio kandidato pasiūlymo, t. y dėl 35,27 kv. m dviejų kambarių buto, esančio Molėtų r. sav., Molėtų m., Kauno g. 18-7.

Molėtų rajono savivaldybės administracijos direktorius priėmė sprendimą dėl būsto pirkimo (2020 m. sausio 14 d. įsakymas Nr. B6-29 „Dėl derybas laimėjusio kandidato“.

Parengto sprendimo projekto tikslas – priimti sprendimą pirkti 35,27 kv. m ploto dviejų kambarių butą, esantį Molėtų r. sav., Molėtų m., Kauno g. 18-7.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 15 punktas, 16 straipsnio 2 dalies 31 punktas, 4 dalis, 48 straipsnio 1 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktas;

Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“, 67 punktas.

Lietuvos Respublikos Vyriausybės 2019 m. gruodžio 11 d. nutarimo Nr. 1265 „Dėl Lietuvos Respublikos Vyriausybės 2017 m. gruodžio 13 d. nutarimo Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“ pakeitimo“ 2 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – savivaldybė įsigys socialinį būstą, kuris bus skirtas asmeniui arba šeimai.

Neigiamų pasekmių nenumatoma.

**4. Priemonės sprendimui įgyvendinti**

Bus parengta ir pasirašyta pirkimo - pardavimo sutartis.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikis: savivaldybės lėšos – 6113 Eur ir ES lėšos - 23287 Eur.

**6. Vykdytojai, įvykdymo terminai**

Molėtų rajono savivaldybės administracija.